ການ​ທີ່ ສະ​ຫະ​ລັດ ຖອນ​ຕົວ​ອອກ​ຈາກ ສົນ​ທິ​ສັນ​ຍາ INF ກໍ່​ໃຫ້​ເກີດ​ ຄວາມ​ເຫັນ​ຫ່ວງ ດ້ານ​ຄວາມ​ປອດ​ໄພ
ແຕ່​ເລ​ຂາ​ທິ​ການ​ໃຫຍ່ ອົງ​ການສະ​ຫະ​ປະ​ຊາ​ຊາດ ກໍ​ໄດ້​ສະ​ແດງ ​ຄວາມ​ເປັນ​ຫ່ວງ ​ເຊັ່ນດຽວ​ກັນ.
ສະຫະລັດ ໄດ້ຖອນຕົວອອກຈາກສົນທິສັນຍາ ກຳລັງນິວເຄລຍໄລຍະປານກາງ ຫຼື INF ເພື່ອທີ່ຈະພັດທະນາລູກສອນໄຟຂີປະນາວຸດຊະນິດໃໝ່, ຫຼັງຈາກ ຣັດເຊຍ ໄດ້ ປະຕິເສດທີ່ຈະທຳລາຍຂີປະນາວຸດລຸ້ນໃໝ່ ທີ່ອົງການ NATO ເວົ້າວ່າໄດ້ລ່ວງລະ ເມີດຂໍ້ຕົກລົງ ລັດຖະມົນຕີການຕ່າງປະເທດ ທ່ານ ໄມຄ໌ ພອມພຽວ ໄດ້ກ່າວວ່າ “ຣັດ ເຊຍ ແມ່ນຜູ້ຮັບຜິດຊອບພຽງຜູ້ດຽວ ສຳລັບການສິ້ນສຸດລົງຂອງສົນທິສັນຍາ” ເພາະ ວ່າ ລັດຖະບານ ມົສກູ ບໍ່ສາມາດທີ່ຈະປະຕິບັດຕາມ, ແມ່ນກະທັ້ງທີ່ຖືກເຕືອນຊ້ຳແລ້ວ ຊ້ຳອີກ ນັກຂ່າວການທູດຂອງ ວີໂອເອ ຊິນດີ ເຊນ ມີລາຍງານເພີ່ມເຕີມຈາກນະຄອນ ຫຼວງ ວໍຊິງຕັນ ກ່ຽວກັບ ການພັງທະລາຍລົງຂອງສົນທິສັນຍາທີ່ສຳຄັນນີ້, ເຊິ່ງ ພຸດທະ ສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໃນເດືອນທັນວາ 1987, ປະທານາທິບໍດີ ສະຫະລັດ ທ່ານ ໂຣໂນລ ເຣແກນ ໄດ້ຕ້ອນ ຮັບຜູ້ນຳ ໂຊວຽດ ທ່ານ ມິເຄລ ກໍບາຊອຟ ທີ່ທຳນຽບຂາວ ສຳລັບພິທິທີ່ໄດ້ກາຍເປັນ ສັນຍາລັກສຳລັບຍຸກສະໄໝໃໝ່ ແຫ່ງການຜ່ອນຄາຍຄວາມຕຶງຄຽດ ລະຫວ່າງສອງ ມະຫາອຳນາດໂລກ ປະທານາທິບໍດີ ໂຣໂນລ ເຣແກນ ໄດ້ກ່າວວ່າ “ສົນທິສັນຍານີ້ແມ່ນສຳຄັນກວ່າຕົວເລກ ພວກເຮົາໄດ້ຟັງຄວາມຮອບຮູ້ໃນຄຳສຸພາສິດ ແມັກຊິມ ເກົ່າຂອງ ຣັດເຊຍ ແລະ ຂ້າ ພະເຈົ້າກໍແນ່ໃຈວ່າ ທ່ານຈະຄຸ້ນເຄີຍກັບມັນ, ທ່ານເລຂາທິການໃຫຍ່, ເຖິງແມ່ນວ່າ ການອອກສຽງຂອງຈ້າພະເຈົ້າ ອາດຈະສ້າງຄວາມຫຍຸ້ງຍາກໃຫ້ທ່ານ, ຄຳສຸພາສິດ ແມັກຊິມ ແມ່ນ Dovyai no Provyai, ເຊິ່ງແມ່ນເຊື່ອຖື ແຕ່ຕ້ອງພິສູດ ” ປັດຈຸບັນນີ້, ຜູ້ຊ່ຽວຊານ ກ່ຽວກັບ ນະໂຍບາຍຕ່າງປະເທດ ແລະ ການຫ້າມແຜ່ຜາຍ ອາວຸດນິວເຄລຍ ໄດ້ເປັນຫ່ວງວ່າ ການສິ້ນສຸດ ຂອງສົນທິສັນຍາດັ່ງກ່າວ ອາດນຳໄປສູ່ ຍຸກໃໝ່ທີ່ມີຄວາມປອດໄພໜ້ອຍລົງ ທ່ານ ເຈັຟ ວິລສັນ ຈາກສູນກາງເພື່ອການຄວບຄຸມອາວຸດ ແລະ ການຫ້າມແຜ່ ຜາຍອາ ວຸດນິວເຄລຍ ໄດ້ກ່າວວ່າ “ແນ່ນອນ, ຄວາມຄິດໃນຕອນນີ້ກໍແມ່ນ ສະຫະລັດ ຈະເລີ່ມ ຜະລິດອາວຸດຊະນິດໃໝ່ ເພື່ອໃຊ້ໃນການຕອບໂຕ້ ຣັດເຊຍ, ແລະ ວິທີນີ້ແມ່ນການ ສ້າງຄວາມບໍ່ໝັ້ນຄົງແທ້ໆ ຂ້າພະເຈົ້າໝາຍຄວາມວ່າ, ທ່ານ ໂຣໂນລ ເຣແກນ ແລະ ທ່ານ ກໍບາຊອຟ, ຮູ້ວ່ານີ້ແມ່ນຄວາມຄິດທີ່ບໍ່ດີ ແລະ ພວກເພິ່ນໄດ້ຖອນເອົ່ອາວຸດໝົດ ທັງປະເພດອອກໄປ, ເພາະວ່າພວກເພິ່ນຮູ້ວ່າ ມັນຈະເຮັດໃຫ້ບໍ່ມີຄວາມໝັ້ນຄົງຫຼາຍ ແລະ ມີຄວາມສ່ຽງຫຼາຍສຳລັບສັນຕິພາບໃນ ຢູໂຣບ ຜູ້ຊ່ຽວຊານຄົນອື່ນເວົ້າວ່າ ຢູໂຣບ, ຜູ້ທີ່ຢູ່ໃນໄລຍະບໍ່ໄກຈາກລູກສອນໄຟໄລຍະປານ ກາງຂອງ ຣັດເຊຍ ນັ້ນເປັນຫ່ວງວ່າ ນີ້ອາດນຳໄປສູ່ການຍົກເລີກສົນທິສັນຍາ New Start ທີ່ໃຫຍ່ກວ່າ, ເຊິ່ງຈະໝົດອາຍຸໃນຕົ້ນປີ 2021 ທ່ານ ມາກ ຊີມາຄອຟສກີ ຈາກສະພາ ແອັດແລນຕິກ ໄດ້ກ່າວວ່າ “ແລະ ເຂົາເຈົ້າເປັນ ຫ່ວງຫຼາຍ ກ່ຽວກັບ ອະນາຄົດຂອງການຄວບຄຸມອາວຸດ ເພາະວ່າເຂົາເຈົ້າເຫັນປະທາ ນາທິບໍດີໃນທຳນຽບຂາວ ແລະ ທີ່ປຶກສາດ້ານຄວາມປອດໄພແຫ່ງຊາດ ທ່ານ ຈອນ ໂບລຕັນ ທີ່ມີຄວາມສົງໄສຕໍ່ການເຈລະຈາ ແລະ ຂໍ້ຕົກລົງ ອາວຸດນິວເຄລຍແບບເກົ່າ ” ປະທານາທິບໍດີ ດໍໂນລ ທຣຳ ໄດ້ກ່າວຕໍ່ວີໂອເອວ່າ ທ່ານຫວັງວ່າມັນຈະມີສົນທິສັນຍາ ໃໝ່ມາແທນມັນ ປະທານາທິບໍດີ ດໍໂນລ ທຣຳ ໄດ້ກ່າວວ່າ “ຣັດເຊຍ ຢາກເຮັດບາງຢ່າງ ກ່ຽວກັບ ສົນທິ ສັນຍານິວເຄລຍ ແລະ ນັ້ນກໍບໍ່ເປັນຫຍັງກັບຂ້າພະເຈົ້າ ເຂົາເຈົ້າຢາກເຮັດບາງຢ່າງ ແລະ ຂ້າພະເຈົ້າກໍຄືກັນ ” ແຕ່ເລຂາທິການໃຫຍ່ ສະຫະປະຊາຊາດ ກໍໄດ້ສະແດງຄວາມເປັນຫ່ວງເຊັ່ນກັນ ທ່ານ ແອນໂຕນີໂອ ກູເຕເຣັສ ເລຂາທິການໃຫຍ່ອົງການສະຫະປະຊາຊາດ ໄດ້ກ່າວ ວ່າ “ຂ້າພະເຈົ້າຂໍຊຸກຍູ້ ສະຫະລັດ ແລະ ສະຫະພັນ ຣັດເຊຍ ຢ່າງແຮງໃຫ້ຕໍ່ເວລາອັນ ທີ່ເອີ້ນວ່າ ຂໍ້ຕົກລົງ New Start ອອກໄປ ເພື່ອສະໜອງຄວາມໝັ້ນຄົງ ແລະ ເວລາ ເພື່ອເຈລະຈາມາດຕະການ ກ່ຽວກັບ ການຄວບຄຸມອາວຸດໃນອະນາຄົດ ” ປະທານາທິບໍດີ ຣັດເຊຍ ທ່ານ ວລາດິເມຍ ປູຕິນ ໄດ້ເຊັນຮ່າງກົດໝາຍເມື່ອ ນຶ່ງເດືອນ ທີ່ຜ່ານມາ ເພື່ອຢຸດການເຂົ້າຮ່ວມສົນທິສັນຍາ INF ຂອງປະເທດຂອງທ່ານໄວ້ຊົ່ວ ຄາວ, ຫ້າເດືອນຫຼັງຈາກລັດຖະບານທ່ານ ທຣຳ ໄດ້ປະກາດຈຸດປະສົງຂອງເຂົາເຈົ້າ ທີ່ຈະຖອນຕົວອອກຈາກຂໍ້ຕົກລົງນັ້ນ